Laaste sien van blikkantien! | MaanKind
27 Dinsdag Mar 2012
Mag hierdie woorde waar wees! Ek is nederig dankbaar vir al my vriende en familie se support die afgelope maande, dat julle my klagtes so simpatiek aangehoor het. Verduur en verdra het. Julle was seker menige dae moedeloos of geïrriteerd of gefrustreerd as ek nie kon doen wat ek moes of wou nie. Arme MaanMan was so geduldig soos wat ek hom nie ken nie. Die voordeel is dat daar nou patrone vasgelê is van hoe lekker ek bederf is, en hy is deur die genade mos ‘n koppige man, wat nie hou van verandering nie, die bederf gaan dus aan. (Toe ek nou die aand 23:00 lus was vir Marie beskuitjies, het hy aangebied om uit die bed te klim, en trap-af te gaan om vir my te gaan haal…) Maar hoor my lied! Hierdie dessitste ding wat ek nie meer op sy naam wil aanspreek nie, omdat dit waarskynklik ‘n sekere energie daaraan sou gee, se dae is getel, en ek voel hom afsterwe.
Ek het voorheen mos vertel hoe ek konflik ervaar om muskiete en plantluise dood te moor, maar oor die Varicella Zoster virus ervaar ek absoluut geen konflik nie, hoe vinniger hy vrek hoe beter. Ja, sommer vrek!
Dit voel nou nie meer vir my dis die regte plek om verder daaroor op my blog te skryf nie, want mense begin my reeds assosieer daarmee, as ek moet oordeel aan die hoeveelheid briefies wat ek daaroor kry. Daarom het ek ‘n aparte blog geskep waar en al die inligting bymekaar gesit het, ook hoe dit gebeur het dat daar so dramatiese ommeswaai gekom het.
Dankbaar die uwe
12 thoughts on “Laaste sien van blikkantien!”
11 Junie, 2012 om 1:37 nm
Gaan besoek gerus die bolg http://gordelroos.wordpress.com/
11 Junie, 2012 om 1:36 nm
Gaan besoek gerus die blog http://gordelroos.wordpress.com/
28 Maart, 2012 om 2:24 nm
Iemand wat ek ken het dit ontwikkel toe hy nou groot eksamen geskryf het, dis nie aangenaam nie, maar hy vertel dis beter.
28 Maart, 2012 om 2:47 nm
Myne was kort-kort beter… En sodra ek die geringste van stres ervaar het, het dit weer toegeslaan. DIt word veroorsaak deur ‘n virus, maar kry vatplek as jou immuniteit ‘n knou kry agv stress.
28 Maart, 2012 om 8:53 vm
27 Maart, 2012 om 9:28 nm
Jy spreek lewe oor jouself, en dood oor die dessitse ding. Dit beteken LEWE!! Ons glo saam met jou, en is dankbaar daaroor.
27 Maart, 2012 om 10:20 nm
27 Maart, 2012 om 5:43 nm
Jy sal nooit weet hoe dankbaar ek oor hierdie nuus is nie. Ek het jou altyd so jammer gekry om te dink jy moet sit en werk terwyl daardie “ding” gomtor of wat ookal so aan jou vreet. Ek is regtig, bly.
27 Maart, 2012 om 7:15 nm
27 Maart, 2012 om 5:25 nm
Ek is so bly dit gaan beter! En weet jy, jy kon maar jou skrywes oor daardie onderwerp hier gelos het, net almal onder dieselfde kategorie gesit het. Ons gee nie om nie!
Mag jy regtig nou gesond wees!!
28 Maart, 2012 om 1:17 nm
Stem saam met Toorts 🙂